**Bali** (omakielinen nimi: *Busa Bali*) on kieli, jota puhutaan pääasiassa Balin saarella Indonesiassa. Sitä puhuu äidinkielenään noin 3 300 000 ihmistä. Sillä on hieman puhujia myös Jaavalla ja Lombokissa. Bali on austronesialainen kieli ja läheistä sukua sumbawalle ja sasakille. Balin kieli jaetaan kolmeen päämurteeseen: alankobaliin, ylänköbaliin ja nusa penida -murteeseen.. 

Perinteisesti balilla on ollut kolme eri rekisteriä riippuen siitä, kuinka formaalia kieltä puhuja joutuu missäkin tilanteessa käyttämään: ketah (tuttavallinen), media (virallinen) ja singgih (yleiskielinen).

Balia voidaan kirjoittaa joko latinalaisin tai balilaisin aakkosin.

Historia ja status
------------------

Kaksikielinen kyltti.
Vanhimmat balinkieliset tekstit ovat peräisin 1200-luvulta, mutta niiden uskotaan olevan jäljennöksiä vielä vanhemmista teksteistä, koska kirjoitusalustana on perinteisesti toiminut palmunlehti. Aiemmin sitä kirjoitettiin balilaisilla aakkosilla, joita nykyään suurin osa balilaisista ei osaa, vaikka niitä opetetaan kouluissa.. Balia on kirjoitettu latinalaisilla aakkosilla 1900-luvun alkupuolelta asti.

Puhuttua balia
Varsinkin kaupunkialueilla balilaiset puhuvat yhä enenevässä määrin lapsilleen indonesiaa, joka on maan ainoa virallinen kieli. Bali rajoittuu monien muiden paikallisten kielten tavoin vain oman kotiympäristön kieleksi ja indonesiaa käytetään eri etnisten ryhmien välillä. Indonesian ollessa yhä yleisempi kieli balilaisten keskuudessa ja bali on yhä useammin vain ihmisten kotikieli, kielen rekistereistä on nykyään jäljellä vain tuttavallinen. Huolimatta balin suuresta puhujamäärästä sen voidaan katsoa olevan uhattuna, koska indonesia on dominoiva kieli käytännössä kaikilla yhteiskunnan osa-alueilla.

Fonologia
---------

### Konsonantit

|  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- |
| **Nasaali** | m | n | ɲ | ŋ |  |
| **Klusiili** | p | b | t | d | tʃ | dʒ | k | g |  |
| **Frikatiivi** |  | s |  |  | h |
| **Approksimantti** | w | l | j |  |  |
| **Tremulantti** |  | r |  |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Keskiavoin** | e | ə | o |
| **Avoin** |  | a |  |

Lähde:

Sanasto
-------

Muutamia hyödyllisiä ilmaisuja baliksi:

| Baliksi | Suomeksi |
| --- | --- |
| Rahajeng semeng | Hyvää huomenta |
| suksma | kiitos |
| Suksma mewali | Ole hyvä |
| Wastan tiang... | Minun nimeni on... |

Lukusanat 1–10 baliksi:

| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| besik | dua | telu | papat | lima | enem | pitu | kutus | sia | dasa |

Lähteet
-------

1. 1 2  Ethnologue: Bali (englanniksi) Viitattu 17.3.2015.
2. 1 2 3  Balinese alphabet, language and pronunciation *omniglot.com*. Viitattu 8.12.2020.
3. ↑  Glottolog 4.3 - Balinese *glottolog.org*. Viitattu 8.12.2020.
4. 1 2  Languages in Bali - Common Phrases to Help You in the Island *www.holidify.com*. Viitattu 8.12.2020.
5. ↑  ScriptSource - Bali *scriptsource.org*. Viitattu 13.6.2022.
6. ↑  I Wayan Arka: Language management and minority language maintenance in (eastern) Indonesia: strategic issues (pdf)  2013. Australian National University & Udayana University. Viitattu 8.12.2020. (englanniksi)
7. ↑  What the Indonesian Language Can Tell You About Bali  8.4.2020. medium.com. Viitattu 13.6.2022. (englanniksi)
8. 1 2  Clynes, Adrian: Topics in the phonology and morphosyntax of Balinese based on the dialect of Singaraja, North Bali (s. 12–23)  1995. Australian National University. Viitattu 28.7.2020. (englanniksi)
9. ↑  What language do they speak in Bali?  20.7.2020. Jembatan Bahasa Indonesian Language School. Viitattu 13.6.2022. (englanniksi)
10. ↑  The Sound of the Balinese language (UDHR, Numbers, Greetings, Words, Sample Text)  15.2.2022. ILoveLanguages!. Viitattu 13.6.2022. (englanniksi)

Austronesialaiset kielet
abadi | abung | adonara | alune | anuta | atšeh | ’auhelawa | badui | bali | belait | bugi | buru | cebuano | chuuk | etelämarquesas | fidži | gao | havaiji | hiligaino | iloko | indonesia | jaava | japi | karoliini | kiribati | madura | malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui | samoa | sunda | tagalog | tahiti | taroko | tetum | tikopia | timor | tonga | tšamorro | tuvalu | wanukaka | watubela